Matematisk naturvitenskapelig fakultet

v/Hanne Sølna
Dato: 25. februar 2013

Søknad om midler til aktiviteter som kan bedre studiekvaliteten

Forslag til tiltak ved Fysisk Institutt

Fysisk institutt har ansvar for 3 bachelorprogram, FAM,MENA og ELDAT som alle involverer mer enn ett institutt. Dessverre opplever vi at frafallet på disse programmene er langt større enn det vi trur kan tilskrives opplagt feilvalg fra studentenes side. Vi ønsker derfor å øke instituttets målretta innsats for å redusere frafallet fra alle våre bachelorprogram.

Vi ønsker å hjelpe alle studentene til å knytte sosiale bånd med medstudenter fra dag én og gjennom hele studiet. Det søkes midler til ulike faglige og sosiale tilbud første dag på Blindern, i løpet av Fadderuka, og utover i første semesteret. Et seminar i studieteknikk hvor også den psykologiske overgangen mellom videregående skole og universitets studier adresseres vil formodentlig øke studentenes trygghet og følelse av mestring. En (alkoholfri) overnattingstur for hvert av programmene mener vi også er en viktig investering i studentene. Vi har erfaring fra noen av programmene våre, men ønsker at dette tilbudet skal gjelde alle, og vi ønsker å benytte oss av bl.a. ForVei’s kompetanse både i planleggingsfasen og i gjennomføringsfasen.

Fysisk institutt har (minst) to store utfordringer; våre programstudenter har ikke fysikkemner i 1. semester og vi mangler et naturlig (og attraktivt) møtested for studentene i Fysikkbygningen. Begge disse manglene er et uttrykt savn hos mange av våre studenter og vi ønsker å gjøre noe med dette .

Det søkes om midler til å begynne å innrede det gamle (fraflyttede) Fysikkbiblioteket til et moderne flerbruks læringssenter for våre studenter. Fysisk instituttet har gjennom flere år lagt ned et omfattende arbeid for å få i gang en ombygging. Men - i påvente av at Teknisk avdeling/UiO prioriterer oppussing og ombygging av lokalene har vi nå ikke lengre ’råd’ til å la enda flere årskull av fysikkstudenter ’glippe unna’. Vi forsøker etter beste evne å benytte møbler fra UiO’s møbellager, men gamle møbler er ikke tilstrekkelig til å gjøre nedslitte lokaler til et forlokkende sted for studentene.

Det søkes om midler for å få fysikkfaget inn i første semester for studentene, dels ved faglig-sosiale arrangement i Fysikkbygningen, dels ved å introdusere fysikkspesifikke oppgaver inn i noen av 1. semesterkursene.

Fysisk institutt har mange dyktige studenter og vi ønsker å berømme og benytte denne ressursen enda bedre og lønne dem for å løse spesielle studiekvalitetsforbedrende oppgaver som ellers ikke ville blitt løst. Vi anser det for å være en vinn-vinn situasjon når dyktige utfordringshungrige studenter kan benyttes til å utføre oppgaver som gavner dem selv gjennom det å bli utfordret faglig og lykkes, som gavner medstudenter som dermed får et bedre studietilbud, og som gavner fast ansatte som ellers ikke ville hatt

kapasitet til å gjøre disse oppgavene. Det søkes om støtte til spesifikke tiltak i flere emner, og til tiltak for å hjelpe ansatte generelt til å implementere numeriske metoder (CSE) i enda flere emner ved Fysisk institutt.

Fysisk institutt ønsker (sjølsagt) å gi alle våre studenter et så godt studietilbud gjennom hele studieløpet at de fullfører og lykkes både faglig og profesjonelt. Men - for å lykkes på master og PhD-nivå må bacehlorgraden først fullføres. Vi ønsker derfor å fokusere på bachelorstudentene uten å glemme behovene til de viderekomne studentene. Fysisk institutt setter stor pris Fakultetets engasjement og økonomiske støtte for å bedre studiemiljøet for våre studenter, og vi ønsker å fortsette en tett og god dialog omkring studentenes læringsmiljø (og mye mer).

1. Overnattingstur for nye Fysikk-studenter (ELDAT/FAM/MENA)

Vi ønsker å arrangere en overnattingstur for de nye programstudentene bare få uker etter studiestart. Arrangementet skal være alkoholfritt. Programmene for turene vil ha faglige innslag, men aller mest sosiale. Kontakt med noen litt viderekomne programstudenter og noen fast vitenskapelig ansatte er også viktige element. Vi fristes også av å kunne benytte en eller annen form for ’personlighetstest’ for deltakerne. Fysisk institutt håper at vi hvert år framover skal kunne tilby våre nye bachelorstudenter en sosial-faglig overnattingstur.

Vi har foreløpig ikke fastlagt hvor de ulike programstudentene skal dra, ei heller det sosiale opplegget i detalj, men vi håper at egne erfaringer så vel som MIT og ForVei sine erfaringer skal komme til stor nytte. Solobservatoriet på Harestua var ramme for en tur på FAM-programmet høsten 2012. Andre alternativ vil kunne være Halden med besøk til atomreaktoren, Vestfold med besøk hos Vingmed,, eller noe helt annet overnattingssteder ikke langt unna.

Vi forventer at ca 175 studenter tas opp til våre program, men det er kanskje ikke realistisk å tro at alle vil delta. Budsjetter tar utgangspunkt i 150 studenter. Om lag 40 ’viderekomne’ studenter, studieadministratorer og vitenskapelig tilsatte deltar i tillegg (fordelt på tre ulike arrangement). Det planlegges i utgangspunktet separate turer for de tre studieprogrammene.

Ut fra erfaringer høsten 2012 er prisen per hode om lag 12-1300 kr. Vi ønsker å kunne tilby en personlighetstest for hver av deltakerne, disse er budsjettert til kr 120 pr hode. I tillegg kommer alltid en del uforutsette utgifter, som her er satt til 15.000 kr pr. studieprogram.

Tiltak	Beskrivelse	Kostnad	Kommentar
1.1	Overnattingstur bachelorstudenter H2013	237.500
190 personer, 1250 kr / person
1.2	Diverse kostnader ved turene	45.000	Utgifter ikke forutsett på forhånd
1.3	Personlighetstest	22.800
190 personer, á 120 kr
Sum
305.300

2. Midler til fadderordning for studenter ved Fysisk institutt

Det søkes om midler til planlagte arrangementer i fadderuken høst 2013 for de nye bachelorstudentene (FAM, MENA og ELDAT) Budsjettet baserer seg på erfaringer fra fadderukene tidligere år. De spesifikke fadderarrangementene har de siste årene vært vellykket og det er derfor ønskelig å fortsette med disse. Det søkes om midler til lønn til en person som administrerer arrangementene, og driftsutgifter til ulike sosiale arrangement.

Tiltak	Beskrivelse	Kostnad	Kommentar
8.1	Organisering	5.000
Student som organiserer
8.2	Frokost	5.000
Tirsdag til fredag i fadderuka
8.3	Mat og drikke	10.000
Lunsj/middag flere dager
8.4	Studenter møter vitenskapelig ansatte	6.000
Mat
8.5	Mat første dag	6.000
Sosial samling første dag
8.6	Formel avslutning av fadderuka	5.000
Middag med påmelding
Sum
37.000

3. Studieteknikk for førstesemesterstudenter

Instituttet ønsker at førstesemesterstudenter skal få seminar i studieteknikk og spesielt få en innføring i den psykologiske overgangen fra videregående skole til universitetsstudier. Hensikten er å forberede dem på at de kan «møte veggen» og at det er normalt, samt at veien videre er mulig for alle. Vi håper det kan redusere frafallet for førstesemesterstudenter.

Seminaret tenkes gjennomført av lokale lærekrefter ved forelesere fra UV-fakultetet og noe viderekomne studenter. Det viktigste er i fellesskap å sette fokus på at overgangen til universitetsstudier er stor for de fleste, og at det vil kreve innstilling til omstilling for studentene, og at det er hjelp å få.

Tiltak	Beskrivelse	Kostnad	Kommentar
3.1	Påskjønnelse til forelesere	1.000
3.2	Lett lunsj til 150 studenter	12.000
80 kr pr. pers.
Sum
13.000
4. Fysikk inn i første semester for fysikkstudenter. ´Hands-on´ og pop.vit.kvelder.

Det er sterkt ønskelig å bringe mer fysikk inn i første semester for fysikkstudentene. Instituttet vil arbeide for å få inn noen spesifikke fysikkoppgaver for fysikkstudentene i kurset MAT-INF 1100 og INF1100. Det vil være gunstig å kombinere løsning av disse oppgavene med litt ’hands on’ der studentene kan sammenholde de numeriske og analytiske beregningene med direkte observasjon av et fysisk fenomen. Dette vil kunne gi to eller tre sammenkomster i Fysikkbygget i løpet av semesteret.

De konkrete faglige oppgavene utarbeides av vitenskapelig ansatte innenfor rammene av de ansattes undervisningsoppgaver. Noen litt viderekomne fysikkstudenter bistår som veiledere. Mineralvann og pizza er ekstra trekkplaster for disse arrangementene.

I tillegg ønskes 2 pop.vit.kvelder i både 1. og 2.semester i Fysikkbygningen. Det vil også kunne medvirke til å få studentene til Fysikkbygningen tidlig i studiet. Det er ønskelig å tilby pizza og mineralvann som ekstra trekkplaster.

Tiltak	Beskrivelse	Kostnad	Kommentar
2.1	«Hands on» fysikkvelder for 1. semester	25.000
Pizza/brus 3x50 pers
2.2	Pop.vit.kvelder 1.-og 2.semester	30.000
Pizza/brus 4x50 pers
Sum	55.000

5. Start av opprustning av læringssenteret ved FI (tidligere Fysisk bibliotek)

I påvente av ombygging og oppussing av lokalene etter det gamle Fysikkbiblioteket ønskes det å investere forsiktig i elementer som kan benyttes også etter oppussing. Den midlertidige innredningen bør fylle (minst) to formål; gjøre lokalene til et attraktivt samlingssted for studentene, og gjøre lokalene velegnet som kollokvierom i fysikkundervisningen. Vi ønsker å etablere 3 samarbeidsbord med plass til 8-12 studenter på hvert og en flyttbar tavle til hver enhet.

Utstyret vil bli valgt på en slik måte at det vil kunne benyttes i undervisningssammenheng også etter ombygging og oppussing.

Det er sterkt behov for stikkontakter (!) langs veggene for å sikre nettilgang for noen av de mange lap-toppene som til enhvertid forventes å befinne seg i lokalene. Etter ombygging vil disse punktene muligens bli fjernet og kostnadene vil således kunne betraktes som ’bortkastet’, men sterkt påtrykk og etterspørsel fra studentene gjør at vi likevel trur at det er lønnsomt å investere i disse stikkontaktene.

Det søkes også støtte til å skape noe mer trivsel i rommene f.eks. planter, lamper og innrammede plakater med fysikkmotiver.

Tiltak	Beskrivelse	Kostnad	Kommentar
4.1	Tavler m.m.	12.000
3 enheter
4.2	Møbler	10.000
3 enheter for ca 10 stud hver
4.3	Miljøskapende løsninger	10.000
Planter, lamper, fysikkbilder, etc.
4.4	Stikkkontakter	10.000
10-20 kontaktpunkt
Sum
42.000

6. Hjelpetiltak for å få flere ansatte til å ta i bruk numeriske metoder i sine kurs og ellers

Innføring av numeriske metoder som en integrert del av undervisningen i de matematikktunge realfagene har vært en suksess ved vårt fakultet (CSE), men det er likevel relativt få forelesere som har implementert disse metodene i ’sine’ kurs. Vi tror at læringsutbyttet til studentene ville styrkes ved at flere forelesere tok i bruk disse metodene. Det ville formodentlig kunne være til hjelp for mange dersom det ble etablert en aktiv webside, blogg, wiki e.l. der de ansatte kunne stille spørsmål om praktiske sider ved bruk av numeriske metoder, og der andre ansatte (som har forslag til løsning av problemet) kunne gi svar/gode råd. Det vil være naturlig å bruke materiell som allerede er utviklet ved CSE, men det må kompletteres med mer praktisk hjelp for installering og bruk av editorer, ordning av filmapper osv i tillegg til mer programmeringstekniske detaljer.

Et par studenter med egnet erfaring, og i tett samarbeid med noen av våre erfarne ansatte, vil formodentlig kunne lage et godt webbasert opplegg for å redusere terskelen for å komme i gang med bruk av numeriske metoder i undervisningen av flere emner.

Tiltak	Beskrivelse	Kostnad	Kommentar
5.1	Utvikling av webside og wiki el.l.	36.000
2 studenter, a 60 timer
Sum
36.000

7. Utvikling av nye komponenter i undervisningen i FYS1120

I FYS1120 Elektromagnetisme planlegges det å utvikle nye obligatoriske oppgaver, oppgradere laboppgaver og utvikle nye bloggsider og undervisningsmateriale for Maxwells likninger på differensialform. Vi ønsker å gi utfordringene til noen av våre svært dyktige studenter.

Konkret ønskes tre studenter som hver bruker 160 timer til å utvikle materiale under veiledning.

Tiltak	Beskrivelse	Kostnad	Kommentar
6.1	Utvikling av obligatoriske oppgaver	40.000
1 student, a 160 timer
6.2	Oppgradering av laboppgaver	40.000
1 student, a 160 timer
6.3	Utvikle blogg, materiale for Maxwell	40.000
1 student, a 160 timer
Sum
120.000

8. Utprøving av ny komponent i undervisningen i FYS2140

I FYS2140 Kvantefysikk prøves det ut en ny komponent i undervisningen, kollokvium, der sentrale tema fra pensum tas opp på et ukentlig treff som er mindre formelt enn selve forelesningen. Kollokvium skal fungere som støtte til læring i et fag som er kjent for å være fullt av nye begreper som er vanskelig å forstå når man møter dem første gang. Kollokvium skal være et møte mellom studenter og lærere, hvor studentene stiller spørsmål og lærer kommer med mer bakgrunnsstoff om aktuelt tema enn det som er mulig å klemme inn i en forelesning.

Konkret ønsker instituttet at man får laget bakgrunnsmateriale til to eksplisitte temaer som gjenbrukes hver år. Temaene er: «Numerisk løsning av Schrödingerlikningen» og «Matematiske metoder i kvantefysikk».

Vi ønsker å bedre kvaliteten i undervisningen og å følge opp studentene bedre i arbeidet med emnet gjennom ekstra tilbud med høy kvalitet. Vi mener at en velkvalifisert masterstudent kan skrive overnevnte kompendier under veiledning. Senere bruk av materialet vil bli dekket av instituttets ordinære lærerkrefter i emnet.

Tiltak	Beskrivelse	Kostnad	Kommentar
7.1	Utvikling av kompendier	30.000
1 student, a 100 timer
Sum
30.000

9. Midler til MENAs skippertak-seminar

Studenter på MENA har behov for å bli kjent på Kjemisk institutt i tillegg til Fysisk institutt. Til det søkes det om støtte til et arrangement kalt «Skippertak», som er et 3-dagers seminar. Nye studenter får da mulighet til å treffe viderekomne studenter gjennom faglige og sosiale arrangement som rebusløp, bli-kjent-runde til professorer ved Kjemisk institutt. Det er også mulighet for å få stilt spørsmål i annet forum enn kollokvier og de får snakket sammen om mangel av motivasjon.

Tiltak	Beskrivelse	Kostnad	Kommentar
9.1	Mat	8.000
9.2	Snacks og brus	1.000
9.3	Rebusrekvisiter	200
Sum
9.200

10. Midler til faglig-sosial tur til ESA/ESTEC for ELDAT/FAM

ELDAT har en utfordring i forhold til frafall på studieprogrammet. Studentenes elektronikk forening SEF har vært i kontakt med ESA/ESTEC og Norsk romsenter og har fått tilbud om å ta med 15 studenter fra ELDAT/FAM til Nederland for en faglig-sosial ekskursjon. http://www.esa.int/About_Us/ESTEC. Halvparten av kostnadene til turen dekkes av Norsk Romsenter. Det søkes om tilsvarende beløp da dette til å dekke utgifter til kost/losji for studentene.

Tiltak	Beskrivelse	Kostnad	Kommentar
10.1	Kost, losji	25.000
50 % av utgifter for 15 studenter
Sum
25.000

Prioritering av tiltak:

Prioritet	Tiltak	Beløp
1	Overnattingstur for nye Fysikk-studenter (ELDAT/FAM/MENA)	305.300
2	Midler til fadderordning for studenter ved Fysisk institutt	37.000
3	Studieteknikk for førstesemesterstudenter	13.000
4	Fysikk inn i første semester for FAM-studenter (Hands-on fysikkkvelder samt pop.vit.kvelder)	55.000
5	Start av opprustning av læringssenteret ved FI (tidligere Fysisk bibliotek)	42.000
6	Hjelpetiltak for å få flere ansatte til å ta i bruk numeriske metoder i sine kurs og ellers (Utfordre dyktige studenter)	36.000
7	Utvikling av nye komponenter i undervisningen i FYS1120	120.000
8	Utprøving av ny komponent i undervisningen i FYS2140	30.000

9	Midler til MENAs skippertak-seminar	9.200
10	Midler til faglig-sosial tur til ESA/ESTEC for ELDAT/FAM	25.000
Sum
672.500

Vennlig hilsen

Eli Olaug Hole

Utdanningsleder

Fysisk institutt

8

Fysisk institutt
Det matematisk-naturvitenskapelige fakultet

Postadresse: Postboks 1048 Blindern, 0316 OSLO

E-post:

www.mn.uio.no/fysikk

hildelyn

2013-02-25

katrinla

Universitetet i Oslo